#### Številka: 03217- 4/2011-3

Datum: 25. 5. 2011

## ZAPISNIK

**2. izredne seje Odbora za varstvo okolja, ki je bila v sredo 25. maja 2011 ob 20.00 uri**, v prostorih Mestne hiše, v KLUBU 15, Mestne hiše, Mestni trg 1, Ljubljana.

NAVZOČI:

Predsednica Dunja PIŠKUR KOSMAČ, podpredsednik mag. Tomaž OGRIN, ostali člani, Mirko BRNIČ JAGER, Miro GORENŠEK, Jelka ŽEKAR, Metka MACAROL HITI, Jože HORVAT in tajnik odbora Jan SKOBERNE.

OSTALI NAVZOČI:

načelnica Oddelka za varstvo okolja Alenka LOOSE s sodelavko Natašo JAZBINŠEK SRŠEN, Marjano JANKOVIČ, Alenka PAVLIN namesto načelnika Oddelka za urejanje prostora mag. Mirana GAJŠKA s sodelovko Sintijo HAFNER PETROVSKI.

Na zasedanju so bili navzoči vsi člani odbora.

Po uvodnem pozdravu predsednice odbora ge. Dunje PIŠKUR KOSMAČ, se je pričela 2. izredna seja odbora v tem mandatu.

**DOLOČEN DNEVNI RED:**

1. Obravnava gradiva meščana Slavka Marolta o načrtovanem poseku gozda med Jamovo, Koprsko in Gerbičevo ulico in ob nakupovalnem centru Spar na Viču sočasno z Odborom za varstvo okolja

Gradivo je osnovno, ki ga je predlagatelj meščan Slavko Marolt dopolnil še z enim »protestnim pismom«, v prilogi je še enkrat poslal 11 slik panjev, kot ostanek posekanih dreves v območju, ki ga ocenjuje kot gozdno površino med Jamovo cesto, kopersko cesto, Gerbičevo ulico in cesto ob nakupovalnem centru Spar na Viču. Prav tako je izrazil, da želi pomoč in sodelovanje pri nadaljevanju poseka, pri tem načrtnem dejanju in opisal ustavitev začetka poseka do katere je prišlo zaradi javnih protestov.

Dodatno gradivo je prejeto s strani svetniškega kluba Zelenih Slovenije, svetnikov Mihe Jazbinška in mag. Tomaža Ogrina. Svoje stališče je posredoval tudi član OUPU mag. Blaž LOKAR in predloge sklepov.

Obravnava tega gradiva je stekla sočasno z navzočimi člani Odbora za urejanje prostora in urbanizem, ki so prav tako prejeli s strani pobudnika g. Slavka MAROLTA gradiva.

Stališče mestne uprave s strani Oddelka za urejanje prostora je dala Alenka PAVLIN, s strani Oddelka za varstvo okolja Alenka LOOSE

V razpravi so se člani odborov postavili na načelno stališče zaščite zelenih površin, da se na podlagi znanih argumentov tudi ustrezno ravna. Hkrati pa so prejeli informacijo, da so v tem območju urejanja načrtovani posegi v prostor za katere teče postopek izdelave podrobnega prostorskega načrta s katerim bo dokončno opredeljena namenska raba in pozidava. Pridobljeno je tudi arboristično mnenje, izdelano je okoljsko poročilo, vse te strokovne podlage morajo biti upoštevane pri izdelavi prostorskega akta (OPPN), vsa drevesa tega prostora so opisana in tudi opredeljena njihova ohranitev.

Po zaključeni obravnavi sta odbora ločeno glasovala o enako oblikovanem predlogu sklepa.

**PREDLOG SKLEPA:**

Odbor zavezuje pristojno službo mestne uprave, da v roku enega meseca pripravi pravno podlago za spremembe in dopolnitve Odloka o urejanju in čiščenju javnih zelenih površin na območju Mestne občine Ljubljana s katerim se ponovno uvaja izdajo dovoljenjenj za sečno drevja

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sklep | JE | bil sprejet s | 7 | glasovi ZA, | 0 | PROTI od | 7 | navzočih |

Seja odbora je bila zaključena ob 21.15 uri.

|  |  |
| --- | --- |
| Pripravil:Jan Skoberne tajnik | Predsednica:Dunja Piškur Kosmač |